Жабраилов Расми Халидан хва

Жабраилов Расми (Рамзес) Халидан хва — СССР-дин ва Урусатдин театрдинни кинодин актёр. 1987 йисуз «РСФСР-дин лайихлу артистдин» тӀвар къачунай. 

Миллетдай лезги я. Адан руш тир Мадлен Жабраиловани Урусатдин лайихлу артист я.

Уьмуьрдин рехъ
Халидан хва Расми 1932 йисан 8 декабрьдиз Дагъустандин Кьасумхуьре дидедиз хьанай. 

1955 йисуз ада Урусатдин театрдин харусенятдин институт тир ГИТИС-дин актёрвилин факультет, 1961 йисузни гьа а институтдин режиссёрвилин факультет акьалтӀарнай.

1955–1956 йисара Дербент шегьердин СтӀал Сулейманан тӀварунихъ галай драмтеатрда актёрвиле кӀвалахна.

1961–1962 йисара «Таджикфильм» киностудияда кьведлагьай режиссёрвилин везифадал акъвазна.

1962–1963 йисара Магьачкъаладин М. Горькийдин тӀварунихъ галай урус театрдин режиссёр ва Избербаш шегьерда О. Батыраян тӀварунихъ галай дарги театрдин кьилин режиссёр я.

1963–1964 йисуз Тула вилаятдин М. Горькийдин тӀварунихъ галай театрдин режиссёр.

1964 йисуз Таганкадал алай театрдин актёр.

2002 йисуз Москва шегьерда М. Маяковскийдин тӀварунихъ галай театрдин актёр я.

Пишкешар
 РСФСР-дин лайихлу артист (1987 йис).
 Урусатдин Гьукуматдин премиядин лауреат (2000 йис).

Эсерар
ЭлячӀунар
 Жабраилов Расмидикай малуматар
Категория: Лезги актёрар